CELEX: 62020TN0444
Language: sk
Date: 2020-07-08 00:00:00
Title: Vec T-444/20: Žaloba podaná 8. júla 2020 – Société générale a i./SRB

14.9.2020   
            
            
               SK
            
            
               Úradný vestník Európskej únie
            
            
               C 304/14
            
         
      Žaloba podaná 8. júla 2020 – Société générale a i./SRB
      (Vec T-444/20)
      (2020/C 304/16)
      Jazyk konania: francúzština
      
         Účastníci konania
      
      
         Žalobcovia: Société générale (Paríž, Francúzsko), Crédit du Nord (Lille, Francúzsko), SG Option Europe (Puteaux, Francúzsko) (v zastúpení: A. Gosset-Grainville, M. Trabucchi a M. Dalon, avocats)
      
         Žalovaná: Jednotná rada pre riešenie krízových situácií
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  podľa článku 263 ZFEÚ zrušil rozhodnutie SRB/ES/2020/24 o výpočte príspevkov ex ante do jednotného fondu na riešenie krízových situácií na rok 2020 v rozsahu, v akom sa týka žalobcov,
               
            
                  —
               
               
                  podľa článku 277 ZFEÚ vyhlásil tieto ustanovenia nariadenia o SRM, vykonávacieho nariadenia a delegovaného nariadenia za neuplatniteľné:
                  
                              —
                           
                           
                              článok 69 ods. 1, článok 69 ods. 2, článok 70 ods. 1 a článok 70 ods. 2 písm. a) a b) nariadenia o SRM,
                           
                        
                              —
                           
                           
                              články 4 ods. 2, 6 a 7, ako aj prílohu I k delegovanému nariadeniu,
                           
                        
                              —
                           
                           
                              článok 4 vykonávacieho nariadenia,
                           
                        
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú štyri žalobné dôvody:
      
                  1.
               
               
                  Prvý žalobný dôvod je založený na porušení zásady rovnosti zaobchádzania, keďže spôsob výpočtu príspevkov ex ante do jednotného fondu na riešenie krízových situácií stanovený nariadením o jednotnom mechanizme riešenia krízových situácií a delegovaným nariadením neodráža skutočnú veľkosť inštitúcií, ani ich skutočné riziko.
               
            
                  2.
               
               
                  Druhý žalobný dôvod je založený na porušení zásady proporcionality, keďže mechanizmus príspevkov ex ante do jednotného fondu na riešenie krízových situácií stanovený nariadením o jednotnom mechanizme riešenia krízových situácií a delegovaným nariadením sa zakladá na posúdení, ktoré umelo zvyšuje rizikový profil takýchto veľkých francúzskych inštitúcií, ako sú žalobcovia, a vedie tak k stanoveniu sumy príspevku, ktorá je vzhľadom na riziko, ktoré tieto inštitúcie skutočne znášajú, neprimerane vysoká.
               
            
                  3.
               
               
                  Tretí žalobný dôvod je založený na porušení zásady právnej istoty, keďže nie je možné dostatočne presne predvídať výpočet sumy príspevkov ex ante stanovený nariadením o jednotnom mechanizme riešenia krízových situácií, delegovaným nariadením a vykonávacím nariadením, a tiež na tom, že tento výpočet nezávisí ani tak na situácii a rizikovom profile inštitúcie, ako skôr na jej relatívnej situácii v porovnaní s ostatnými prispievajúcimi inštitúciami. Nakoniec sa žalobcovia domnievajú, že by Komisia nemala mať právomoc určovať indikátory rizika v rámci delegovaného nariadenia, keďže tieto kritériá predstavujú vysoko štrukturujúci a rozhodujúci prvok pri určovaní súm príspevkov (článok 290 ZFEÚ).
               
            
                  4.
               
               
                  Štvrtý žalobný dôvod je založený na porušení zásady riadnej správy vecí verejných, keďže jednotná rada pre riešenie krízových situácií na účely výpočtu premennej vyplývajúcej z rizika neuplatňuje všetky kritériá rizika stanovené v delegovanom nariadení. Žalobcovia sa domnievajú, že napadnuté rozhodnutie okrem toho neobsahuje dostatočne jasné a úplné údaje na to, aby mohli prepočítať dlžnú sumu príspevku, čo má tiež za následok porušenie článku 296 ZFEÚ.